Document ID: 32004R0322

KOMMISSIONENS FORORDNING (EF) Nr. 322/2004
af 23. februar 2004
om ændring af forordning (EF) nr. 1291/2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), særlig artikel 9, stk. 2, artikel 12, stk. 4, og artikel 13, stk. 11, samt tilsvarende bestemmelser i de øvrige forordninger om de fælles markedsordninger for landbrugsprodukter, og
ud fra følgende betragtninger:
(1)
I artikel 1 i Kommissionens forordning (EF) nr. 1291/2000 (2) er forordningens rækkevidde med angivelse af forordningerne om de licenser/attester, som forordningens bestemmelser gælder for, fastsat. I Rådets forordning (EF) nr. 670/2003 af 8. april 2003 om specifikke foranstaltninger vedrørende landbrugsethanolmarkedet (3) er der fastsat import- og eksportlicenser for landbrugsethanol. Det bør derfor anføres, at bestemmelserne i forordning (EF) nr. 1291/2000 også gælder for licenserne i forordning (EF) nr. 670/2003.
(2)
Blandt de forordninger, der er nævnt i artikel 1 i forordning (EF) nr. 1291/2000, er der også flere, som er ophævet og afløst af andre forordninger. Af klarhedshensyn bør artikel 1 i forordning (EF) nr. 1291/2000 derfor ajourføres.
(3)
Det i artikel 15, stk. 3, og artikel 35, stk. 2, fjerde afsnit, i forordning (EF) nr. 1291/2000 omhandlede minimumsbeløb for stillelse og inddragelse af licenssikkerheden er fastsat til 60 EUR. Beløbet bør forhøjes under hensyn til de administrative omkostninger ved at stille og inddrage sikkerheden.
(4)
I artikel 45 i forordning (EF) nr. 1291/2000 er det fastsat, at når genindførsel af produkter i forbindelse med proceduren for returvarer efterfølges af en udførsel af ækvivalente produkter henhørende under den samme underposition i den kombinerede nomenklatur, frigives sikkerhedsstillelsen for den licens, der er anvendt ved udførslen af de produkter, som blev genindført, efter anmodning fra den pågældende, hvis visse betingelser er opfyldt. En af disse betingelser er den erhvervsdrivendes forpligtelse til at udføre ækvivalente produkter fra et toldsted, der henhører under den genindførende medlemsstat, og som er udpeget af denne medlemsstat. Dette påfører de erhvervsdrivende ekstraomkostninger, hvis de ækvivalente produkter, der skal udføres, befinder sig i en anden medlemsstat end den genindførende medlemsstat. Denne forpligtelse bør derfor ophæves.
(5)
Bilag III til forordning (EF) nr. 1291/2000 vedrørende de maksimale mængder landbrugsprodukter, for hvilke der ikke skal fremlægges importlicenser, eksportlicenser og forudfastsættelsesattester i henhold til artikel 5, stk. 1, fjerde led, i nævnte forordning, bør ajourføres.
(6)
I henhold til Kommissionens forordning (EF) nr. 2336/2003 af 30. december 2003 om visse gennemførelsesbestemmelser til Rådets forordning (EF) nr. 670/2003 om specifikke foranstaltninger vedrørende landbrugsethanolmarkedet (4) skal der fra den 27. januar 2004 forelægges en importlicens ved import af landbrugsethanol. De maksimumsmængder af de pågældende produkter, op til hvilke der ikke skal forelægges licens i henhold til artikel 5, stk. 1, fjerde led, i forordning (EF) nr. 1291/2000, bør derfor fastsættes fra nævnte dato.
(7)
Forordning (EF) nr. 1291/2000 bør derfor ændres.
(8)
De i denne forordning fastsatte foranstaltninger er i overensstemmelse med udtalelse fra alle berørte forvaltningskomitéer -
UDSTEDT FØLGENDE FORORDNING:
Artikel 1
I forordning (EF) nr. 1291/2000 foretages følgende ændringer:
1)
Artikel 1 affattes således:
»Artikel 1
Denne forordning fastsætter, medmindre andet følger af særlige EF-bestemmelser for bestemte produkter, de fælles gennemførelsesbestemmelser for ordningen med import- og eksportlicenser og forudfastsættelsesattester, i det følgende benævnt »licenser og attester«, der er indført ved eller fastsat i:
-
artikel 2 i Rådets forordning nr. 136/66/EØF (5) (fedtstoffer)
-
artikel 8 i Rådets forordning (EØF) nr. 234/68 (6) (levende planter og blomsterdyrkningens produkter)
-
artikel 4 i Rådets forordning (EØF) nr. 2358/71 (7) (frø)
-
artikel 8 i Rådets forordning (EØF) nr. 2759/75 (8) (svinekød)
-
artikel 3 i Rådets forordning (EØF) nr. 2771/75 (9) (æg)
-
artikel 3 i Rådets forordning (EØF) nr. 2777/75 (10) (fjerkrækød)
-
artikel 2 i Rådets forordning (EØF) nr. 2783/75 (11) (ægalbumin og mælkealbumin)
-
artikel 9 i forordning (EØF) nr. 1766/92 (korn)
-
artikel 17 i Rådets forordning (EØF) nr. 404/93 (12) (bananer)
-
artikel 9 i Rådets forordning (EF) nr. 3072/95 (13) (ris)
-
artikel 31 i Rådets forordning (EF) nr. 2200/96 (14) (frugt og grøntsager)
-
artikel 11 i Rådets forordning (EF) nr. 2201/96 (15) (forarbejdede frugter og grøntsager)
-
artikel 29 i Rådets forordning (EF) nr. 1254/1999 (16) (oksekød)
-
artikel 26 i Rådets forordning (EF) nr. 1255/1999 (17) (mælk og mejeriprodukter)
-
artikel 59 i Rådets forordning (EF) nr. 1493/1999 (18) (vin)
-
artikel 6 i Kommissionens forordning (EF) nr. 1520/2000 (19) (landbrugsprodukter, der udføres i form af varer uden for traktatens bilag I)
-
artikel 22 i Rådets forordning (EF) nr. 1260/2001 (20) (sukker, isoglucose og inulinsirup)
-
artikel 13 i Rådets forordning (EF) nr. 2529/2001 (21) (fåre- og gedekød)
-
artikel 4 i Rådets forordning (EF) nr. 670/2003 (22) (alkohol).«
(5) EFT 172 af 30.9.1966, s. 3025/66." 						
(6) EFT L 55 af 2.3.1968, s. 1." 						
(7) EFT L 246 af 5.11.1971, s. 1." 						
(8) EFT L 282 af 1.11.1975, s. 1." 						
(9) EFT L 282 af 1.11.1975, s. 49." 						
(10) EFT L 282 af 1.11.1975, s. 77." 						
(11) EFT L 282 af 1.11.1975, s. 104." 						
(12) EFT L 47 af 25.2.1993, s. 1." 						
(13) EFT L 329 af 30.12.1995, s. 18." 						
(14) EFT L 297 af 21.11.1996, s. 1." 						
(15) EFT L 297 af 21.11.1996, s. 29." 						
(16) EFT L 160 af 26.6.1999, s. 21." 						
(17) EFT L 160 af 26.6.1999, s. 48." 						
(18) EFT L 179 af 14.7.1999, s. 1." 						
(19) EFT L 177 af 15.7.2000, s. 1." 						
(20) EFT L 178 af 30.6.2001, s. 1." 						
(21) EFT L 341 af 22.12.2001, s. 3." 						
(22) EUT L 97 af 15.4.2003, s. 3." 						
2)
I artikel 15, stk. 3, ændres »60 EUR« til »100 EUR«.
3)
I artikel 35, stk. 2, fjerde afsnit, ændres »60 EUR« til »100 EUR«.
4)
Artikel 45, stk. 2, litra a), andet led, udgår.
5)
I artikel 45, stk. 2, litra b), andet led, indsættes: »Eksportøren skal til eksporttoldstedets tilfredshed forelægge de fornødne oplysninger om produktets kendetegn og bestemmelsessted.«
6)
Bilag III affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Artikel 1, nr. 3, anvendes for licenser, hvis gyldighedsperiode ikke var udløbet, da denne forordning trådt i kraft.
Artikel 1, nr. 4 og 5, anvendes for udførsel af ækvivalente varer, hvis toldbehandling er afsluttet fra datoen for denne forordnings ikrafttrædelse.
Artikel 1, nr. 6, for så vidt angår punkt N i bilag III Alkoholsektoren, anvendes fra den 27. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. februar 2004.

Labels: 3
6